**ΕΙΔΙΚΟΙ ΟΡΟΙ ΠΡΟΜΗΘΕΙΑΣ**

**Για την απευθείας ανάθεση προμήθειας** **οικοσκευής και την παροχή υπηρεσίας μεταφοράς και παράδοσής τους, για τις ανάγκες των μονάδων στέγασης αιτούντων διεθνούς προστασίας στην Αθήνα και στη Θεσσαλονίκη προϋπολογιζόμενης δαπάνης** **6,800,00 ευρώ χωρίς ΦΠΑ και 8,432.00 ευρώ συμπεριλαμβανομένου του Φ.Π.Α.**

1. **Κάθε ενδιαφερόμενος καταθέτει την προσφορά του για το σύνολο της ζητούμενης προμήθειας.**
2. **Προσφορά που υποβάλλεται για μέρος της προμήθειας απορρίπτεται ως απαράδεκτη.** Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η «ΦΑΡΟΣ ΕΛΠΙΔΑΣ» θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
3. **Οι αναφερόμενες ποσότητες είναι ενδεικτικές και η αναθέτουσα αρχή διατηρεί το δικαίωμα να παραγγείλει μέρος ή το σύνολο των ενδεικτικών ποσοτήτων**
4. **Η προμήθεια θα ανατεθεί με τη διαδικασία της απευθείας ανάθεσης και με κριτήριο την πλέον συμφέρουσα από οικονομική άποψη προσφορά, βάσει προσφερόμενης τιμής.**
5. **Η προσφορά του υποψηφίου αναδόχου ισχύει και τον δεσμεύει μέχρι την 31/12/2021.**
6. Η παράδοση και παραλαβή των ειδών της προμήθειας και των ζητούμενων υπηρεσιών θα γίνει κατόπιν τηλεφωνικής ή ηλεκτρονικής επικοινωνίας του Τμήματος Προμηθειών με τον ανάδοχο, μετά την υπογραφή της ανάθεσης. Η παράδοση και παραλαβή των ειδών της προμήθειας θα γίνεται με έξοδα και μέσα του αναδόχου στις τοποθεσίες που θα υποδεικνύει το Τμήμα Προμηθειών στην Αθήνα και στη Θεσσαλονίκη.
7. Η παραλαβή των ειδών της προμήθειας θα πραγματοποιείται από τον αρμόδιο υπάλληλο της ΦΑΡΟΣ ΕΛΠΙΔΑΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της πρόσκλησης.
8. Ο προμηθευτής λαμβάνει γνώση των Ειδικών Όρων της προμήθειας και δεσμεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
9. Η σύμβαση προμήθειας μπορεί να τροποποιηθεί κατόπιν αιτήματος της ΦΑΡΟΣ ΕΛΠΙΔΑΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
10. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
11. Η ΦΑΡΟΣ ΕΛΠΙΔΑΣ θα καταβάλλει την αξία της προμήθειας που θα προμηθευτεί στα πλαίσια της παρούσας πρόσκλησης **εντός εξήντα (60) ημερών ύστερα από την πραγματοποίηση της προμήθειας και την έκδοση από τον προμηθευτή του Τιμολογίου- Δελτίου Αποστολής / Τιμολογίου παροχής υπηρεσιών, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις.**
12. Τον προμηθευτή βαρύνουν και συμπεριλαμβάνονται στην τιμή της προσφοράς του οι νόμιμες κρατήσεις όπως αυτές ισχύουν κατά την ημέρα υπογραφής της ανάθεσης.
13. Οι παραπάνω όροι θεωρούνται δεσμευτικοί, **με ποινή απόρριψης της προσφοράς** σε περίπτωση μη συμμόρφωσης σε κάποιον από αυτούς.
14. Για την καλή εκτέλεση της σύμβασης καθώς και σε περίπτωση παράβασης των υποχρεώσεων του αναδόχου ισχύουν τα οριζόμενα στο ν. 4412/2016 Περί προμηθειών του Δημοσίου.
15. Όλα τα είδη της προμήθειας θα είναι καινούργια και κατάλληλα για τη χρήση που προορίζονται. Στον πιο κάτω πίνακα αναφέρονται οι ελάχιστες προδιαγραφές και τεχνικά χαρακτηριστικά των ειδών προμήθειας:

|  |  |  |
| --- | --- | --- |
| **ΕΙΔΟΣ** | ΤΕΧΝΙΚΑ ΧΑΡΑΚΤΗΡΙΣΤΙΚΑ – ΠΕΡΙΓΡΑΦΗ -ΕΝΔΕΙΚΤΙΚΗ ΠΟΣΟΤΗΤΑ | ΕΝΔΕΙΚΤΙΚΗ ΤΙΜΗ ΣΕ ΕΥΡΩ ΑΝΕΥ ΦΠΑ |
| **ΣΕΤ Εξοπλισμού Κουζίνας** | 1 ΣET EΞΟΠΛΙΣΜΟΥ ΚΟΥΖΙΝΑΣ να περιλαμβάνει:  Α. 1 x 7 λίτρα Κατσαρόλα  Β.1 x 2.5 λίτρα Τηγάνι Γ. 1 x 5 λίτρα Κατσαρόλα  Δ. 5 x 1 λίτρο Μπώλ  Ε. 5 x 0.75 λίτρο Πιάτο Ζ. 5 x 0.3L Φλυτζάνια/κούπες Η. 5 x Κουτάλι Θ. 5 x Πιρούνι Ι. 5 x Μαχαίρι Κ. 1 x Kουζινομάχαιρο Λ. 1 x Ξύλινη κουτάλα Μ. 2 x Κουτάλα σερβιρίσματος  Υλικό: STAINLESS STEEL / FOOD GRADE.  Ενδεικτική ποσότητα: 200 ΣΕΤ | 34.00 |

1. Τα προς προμήθεια είδη θα παραδοθούν στις μονάδες στέγασης αιτούντων διεθνούς προστασίας ή όπου ορίσει η αναθέτουσα αρχή στην Αθήνα και στη Θεσσαλονίκη.
2. Σε περίπτωση παραλαβής ελαττωματικών ειδών κατά την παράδοση ο προμηθευτής υποχρεούται στην αντικατάστασή τους, με είδη αντίστοιχης ποιότητας και χρήση εντός μιας (1) ημέρας.